AVASTUSRETKED JUMALA SÕNAS
Tere, olen Rory Kaye TV7 stuudios
ning jätkan sarjaga "Avastusretked Jumala sõnas".
Tahan jätkata sealt, kus jäin eelmine kord pooleli.
Täna tahan rääkida õnnistusest,
mida Jumal pani oma rahvale, kelleks oli Iisrael 3400 aastat tagasi.
Täna võib selle saada igaüks,
kelles on Püha Vaim ja on astunud Jumalaga lepingusse.
Tema lepingusse on astunud need,
kes usuvad sellesse, mida Kristus, Messias tegi ristil.
Selle usu tõttu saame osa uuest lepingust.
Uues lepingus on neli tõotust.
Esiteks tõotab Jumal panna juhised sinu mõtetesse ja südamesse.
Otse, ilma vahelülideta.
Räägin pea igal nädalal ärimeeste ja valitsusametnikega.
Kohtun nendega kõikjal üle maailma,
kas siis reisides või keegi tutvustab neid mulle.
Nad saavad sellest aru, et kui Jumal eksisteeriks -
Ta on tõesti olemas -, tahaks Ta inimestega otse suhelda.
Kas me ei vaja seega preestreid, pastoreid või teisi vaimulikke ameteid?
Ei tähenda, sest Jumal kasutab inimesi nagu mina,
et julgustada inimesi omama isiklikku usku ja suhet Jumalaga.
Jumal tahab anda igaühele meist tarkust ja juhiseid.
Uurime selles saates Püha Vaimu ande
ning kuidas need on seotud Jumala uue lepingu tõotustega.
Isiklikult on see üks minu lemmikteemaga.
Leian, et on ääretult oluline mõista, kuidas asjad on omavahel seotud.
Kuidas on Püha Vaimu annid seotud Jumala tõotustega?
Räägime sellest mõne hetke pärast.
Tahan laulda teie üle õnnistuse ning ka seletada seda lahti.
Ütlus "Issand õnnistagu sind"
tähendab, et olgu su elus oleks Jumala elav ligiolu ning mõju.
Ole õnnistatud!
Sul pole vaja head õnne
vaid Jumala õnnistust kõigis eluvaldkondades.
Seepärast ütlen ka inimestele:
"Jumal õnnistagu sind!", mitte "Õnn kaasa!".
Oluline pole mitte õnn vaid Jumala õnnistus.
Seega Issand õnnistagu ning hoidku sind endas.
See tähendab, et Ta kaitseb ning hoiab ühenduses ja enda rahus.
"Issand lasku oma pale paista sinu peale" tähendab,
et Jumala ligiolu on nähtav sinu elus.
Samuti kui vaatad päikesesse, paistab selle valgus sinu näkku.
See valgus peegeldub sinult.
Me näeme ka kuud päikesest peegelduva valguse tõttu.
Jumal tahab, et meie elu peegeldaks Teda
ning Tema pale oleks meie üle.
Kui Püha Vaim tuleb meisse, on Jumal meile armuline.
See on ühtlasi osa õnnistusest - olgu Jumal sulle armuline!
Vanas Testamendis
oli neil osaline arusaam sellest õnnistusest.
Nüüdseks on meil uues lepingus
palju enam Jumala tõotusi, kui oleme Püha Vaimu vastu võtnud.
Kolmas osa õnnistusest
on et Jumal pöörduks sinu poole ning sa pöörduksid Tema poole.
Las Ta leiab sind valmisolekus võtta Tema käest vastu,
et Ta saaks sind ülevoolavalt täita oma rahuga.
Laulan selle uuesti heebrea keeles.
Armastan seda õnnistust.
Olen nii õnnistatud, et pärinen otse ülempreester Aaroni sugupuust.
See annab mulle võimaluse
külastada sünagooge üle maailma ning edastada seda õnnistust.
Peale selle räägin ka Piiblist.
Tavaliselt on neil igal nädalal kindel kirjakoht
ning pea igal korral küsitakse ortodokssetes sünagoogides,
kuna olen ülempreestri järglane, kas tahan midagi veel jagada.
Sel hetkel räägin neile uuest lepingust ja selle tõotusest.
Vabandust.
Samuti Püha Vaimu andidest, milles võime tõotuste tõttu tegutseda.
Alustame.
Tahan teile lugeda, mida kirjutatakse vaimuandide kohta.
Esmalt, mida rääkis Jeesus
Püha Vaimu tuleku ning uue lepingu kohta?
Loeme Johannese 12.-15. peatükke, kus Jeesus räägib oma jüngritele
õhtul enne oma ristilöömist kõigist neist erinevatest asjadest.
Võiksin lugeda mitmeid kohti, kuid alustaksin Johannese 14:6.
Jeesus ütles - loen selle soome keeles.
"Jeesus ütles talle: "Mina olen tee ja tõde ja elu.
Ükski ei saa minna Isa juurde muidu kui minu kaudu."
Jeesus ütles, et Ta on tee, tõde ja elu.
Jeesus peab elama meis, kui tahame, et meis oleks igavene elu.
Kuidas Ta tuleb meisse?
Kui Ta läks tagasi oma taevase Isa juurde,
saatis Ta oma Vaimu kõigisse Temasse uskujatesse.
Kui meis on kasvõi väheke Püha Vaimu,
oleme ühendatud Jeesuses oleva igavese eluga.
Edasi räägib Ta 10. salmis.
"Kas sa ei usu, et mina olen Isas ja Isa on minus?
Neid sõnu, mida ma teile ütlen, ei räägi ma iseenesest,
vaid Isa, kes asub minus, teeb oma tegusid."
Kui saame täis Püha Vaimu,
saame Jeesuse Vaimu ning ka taevase Isa Vaimu.
Püha Vaim tuleb me südamesse
ning loob otseühenduse taevase Isaga ja Jeesusega.
Püha Vaim aitab meil ka
mitte üksnes luua oma sõnu vaid ka tunnetuse- ja tarkusesõnu,
vaimukeelte tõlgitsemise andi ning prohveteeringuid.
Neid sõnumeid edastab Püha Vaim.
Lisaks ütleb Jeesus, et Isa, kes on Temas, teeb neid töid.
Kui me läbi toimuvad Jeesuse nimel imed või tervenemised..
Jeesus ütles, et me saame ning peaksime seda tegema.
Inimesed ei taha kuulda sõna "peab", kuna arvavad, et seetõttu
on nad ei käi Vaimus või on hukkamõistu all.
Ma loen vaid Jeesuse sõnu.
Tema sõnul peam me tegema samu tegusid, mis tegi Tema.
Kuidas saab see võimalikuks?
Elades ühenduses Jumalaga,
lõpetades muretsemise, kui alandlikud me oleme,
arvates, et me ei või teha midagi, sest oleme niivõrd väärtusetud.
Just, olemegi väärtusetud.
Seda küll.
Meis enestes pole mingit väge, kuid kui Püha Vaim on meis,
annab Ta meile väe tunda Jumala tahet
ning ka seda täita Jeesuse nimel.
Seejuures saab kogu au Jumal ning mitte meie.
Kui me suhtumine on õige, võime saada Tema armu.
Jeesus tegi selle selgeks, et me ei suuda Temata midagi teha
ning mida iganes me teeme, toome me sellega au Jumalale.
Jumal tahab, et meie kaudu tuleks palju head vilja esile.
Selle läbi võiks Jumal-isa saada veelgi enam austust.
Seda eriti juhul, kui anname inimestele teada,
et teeme midagi Jeesuse nimel ning Püha Vaimu kaudu.
Jätkame.
Mulle meeldib Piiblit lugeda, kuna see teeb kõik selgeks.
Paremad sõnad kui minu sõnad, sest neid räägib Jeesus.
Miks peaksime olema hõivatud oma sõnadega,
kui võime lugeda Tema sõnu?
Loeme, mida Ta kirjutab salmis 13 ja 14.
"Kui te midagi minult palute minu nimel, siis ma teen seda."
Kui avastame, mis on Jumala tahe ning palvetame Tema nimel,
siis Jeesuse sõnul Ta teeb, mida iganes palume Tema nimel.
"Ja mida te iganes palute minu nimel, seda ma teen, et Isa austataks Pojas!"
Kuidas?
Kui teeme neid tegusid Jeesuse nimel ning Püha Vaimu läbi -
sama, mida Jeesus teeks siin maailmas olles,
siis on see kui Jeesuse jätkuv töö siin maailmas.
Tema kehana teeme Tema tööd.
Mis oli Jeesuse töö motiiv?
Tuua au taevasele Isale.
Ta tahab, et see oleks ka me motiiv.
Saame teha Tema tegusid, et taevane Isa saaks austatud.
Loen seda uuesti.
"Ja mida te iganes palute minu nimel,
seda ma teen, et Isa austataks (s.t jätkuvalt) Pojas!
Kui te midagi minult palute minu nimel, siis ma teen seda."
Olen rääkinud, et Jeesus mainib seitsmel korral,
et kui saame Jumalalt juhiseid Tema nimel midagi
öelda või palvetada, siis Jumal teeb seda.
Mis on võtmeks?
Mõista Jumala tahet.
Kui mõistame Jumala tahet ning saame Püha Vaimult juhiseid,
võime palvetada inimeste eest kui Tema esindajad, lapsed ja rahvas.
Näeme, kuidas asjad sünnivad.
16. salm.
"Ja mina palun Isa,
ja tema annab teile teise Trööstija, et see teie juurde jääks igavesti."
Tõe Vaim.
Püha Vaim pole üksnes vaimne olend vaid tõe Vaim.
Kogu maailmas olev tõde toetub tõe Vaimule.
"keda maailm ei või vastu võtta, sellepärast et ta
teda ei näe ega tunne; aga teie tunnete teda,
sest tema jääb teie juurde.."
Seda ütles Jeesus oma jüngritele enne ristilöömist.
"..ja tahab olla teie sees."
Ta on ka meis, kuigi elame 2000 aastat pärast risti.
Neis, kes on kutsunud Ta oma ellu, sest usuvad Jeesusesse.
Eelmises saates rääkisin usuletulekust,
kui Püha Vaim tuleb meisse ning saame üheks Jumalaga.
Samuti algab me muutmine.
Roomlaste 12:1-2 öeldakse,
et meil on igal päeval kohustus tuua oma elud
Jumalale meelepäraseks ja elavaks ohvriks.
Jumal seevastu aitab meil mitte muganduda selle maailmaga
vaid muutuda uueks looduks, kes oleme Kristuses.
Kuidas see toimub?
Roomlaste 12:2-3 öeldakse,
et see toimub läbi meelte uuendamise.
Kui saame Jumalalt juhiseid
ning kuuletume Talle, uueneb ka meie mõtteviis.
Seeläbi elame ja tegutseme enam kui Tema lapsed.
See on Tema tahe.
Samuti öeldakse, et meil on võimalik tunda Tema tahet.
Seeläbi saame teada, et Ta hea ja meelepärane tahe
on olla muudetud oma meelte ja mõtteviisi poolest.
Jeesus ütles 17. salmis: "tõe vaimu, keda maailm
ei või vastu võtta, sellepärast et ta
teda ei näe ega tunne; aga teie tunnete teda,
sest tema jääb teie juurde ja tahab olla teie sees."
Jeesus ütleb 26. salm: "Aga Trööstija, Püha Vaim,
kelle minu Isa läkitab minu nimel, see õpetab teile kõik.."
Jumal tahab anda sulle juhiseid või tarkust kõigis valdkondades.
Meil on vaja vaid Tema käest küsida.
See on minul ka üks peamiseid põhjuseid palveks.
Sellega võin õppida Jumalat kuulama.
Samuti võtan aega palveks, et olla Temaga osaduses,
saada täis Tema Vaimu ning ülistada ja armastada Teda.
Ma ei pea selleks varuma kindla aja,
sest tahan igal ajal võtta aega Jumalaga koosolemiseks.
Mõistad?
Kas tahad seda ise ka teha?
Miks mitte elada ühenduses Temaga?
Jeesus maksis juba selle eest hinna.
Ta käskis meil palvetada lakkamata.
See ei tähenda, et oled
kogu aeg eraldatuses ega oma aega inimeste jaoks,
kuid pead õppima võtma aega Jumalaga koosolemiseks.
Olgu selleks tund, 2-10 minutit, 3 päeva või nädal.
Novembris ja detsembris
oli mul võimalus veeta Jumalaga kauem aega.
See on tark võtta aega Jumalaga koosolemiseks,
olgu see nädal, 20 päeva, 40 päeva või muu aeg.
Võta aega Temaga.
Siiski tahab Ta õpetada meid
elama ühenduses Temaga, kui oleme ka inimeste keskel
ja kuidas töötavad Püha Vaimu annid, kui oleme inimeste keskel.
Mis on Püha Vaimu annid?
Räägime sellest mõne hetke pärast.
Jeesus ütles Johannese 15:4-5.
"Jääge minusse.."
ehk olge osaduses Temaga, tundke ja püsige Temas.
See on uue lepingu kolmas tõotus, et võime püsida ja jääda Temasse.
"Jääge minusse, ja mina jään teisse.
Nii nagu oks ei suuda kanda vilja omaette,
kui ta ei jää viinapuu külge, nõnda ka teie,
kui te ei jää (püsi, olla ühenduses) minu külge."
7. salm.
"Kui te jääte minusse ja minu sõnad jäävad teisse,
siis paluge, mida te iganes tahate, ning see sünnib teile."
Siin ütleb Jeesus seda veelkord.
8. salm.
"Selles on minu Isa austatud.."
Sellele järgnevad Püha Vaimu viljad.
"..et te kannate palju vilja ja osutute minu jüngriteks."
Vilja kandmine tähendab,
et Püha Vaimu viljad on meie elus nähtavad.
Rõõm, rahu, pikk meel,
lahkus, ustavus, enesevalitsus, headus, tasadus, armastus.
Need kõik on Püha Vaimu viljad.
Jumalat armastades armastame ka teisi inimesi.
Räägime lähemalt,
kuidas erinevad Püha Vaimu annid on seotud Jumala tõotustega.
Vaatame lähemalt 1. Korintose 12:8-10.
Loen teile selle ette ning siis seletan lähemalt.
"Nii antakse ühele Vaimu kaudu tarkusesõna,
teisele aga tunnetusesõna sellesama Vaimu poolt;
ühele usku sessamas Vaimus, teisele aga tervendamise armuande
ikka samas Vaimus; ühele väge imetegudeks,
teisele prohvetlikku kuulutamist, kolmandale võimet eristada vaime;
ühele mitmesuguseid võõraid keeli, teisele aga keelte tõlgendamist."
Õnneks on olemas subtiitrid,
sest ma ei tea, kas suudate minu soome keelest aru saada.
Jumal annab meile üheksa eri Püha Vaimu andi,
et anda meile ilmutust teha, mida Jeesus ütles ning tegi.
Üks kirjakoht,
mida ma ei lugenud teile, kuid usun, et seda teavad paljud,
mida ütleb Jeesus Johannese 12.-15. ptk-is.
Ta ütleb, et Tema tegusid saame meiegi teha, ja isegi rohkem.
Kuidas on see võimalik?
Läbi Püha Vaimu andide.
Lugesin just need, kuid räägime neist lähemalt.
Esimene Jumala tõotus on et Jumal paneb oma toora,
s.t seaduse, juhise, tarkuse meie mõistusesse ja südamesse.
Selle läbi saame me tarkuse- ja tunnetusesõnu
ning vaimukeelte tõlgitsemise andi.
Jumal paneb selle su mõistusesse,
et sul tekib arusaamine, kui otsid Teda.
Jaakobuse 1:5 öeldakse, et kui palume Jumalalt tarkust
ega kahtle Tema olemuses, siis annab Ta meile alati.
Miks?
Jumal on teinud tõotuse anda meile juhiseid ja tarkust.
1. Johannese 2:26-27 öeldakse,
et Püha Vaim on me õpetaja, kes õpetab meid kõigis asjus.
Kolossa kirjas räägitakse, et võime olla juhitud Kristuse rahust.
See hõlmab me südant.
Filiplaste 2:13 öeldakse, et kui Jumal, kes teeb meis tööd,
aitab meil tahta Tema tahet ning ka teha selle järgi.
Usun, et selle läbi Jumal
aitab meil igatseda sama, mis on Tema südamel.
Mõned Püha Vaimu annid puudutavad meie südant.
Näiteks kui mina püsin ühenduses Jumalaga,
annab Ta mulle vaimude eristamise anni.
See on mu südames ja vaimus võin tunnetada, kas mingis olukorras
on tegemist Jumala või hingevaenlase ligioluga.
Vahel ütlevad inimesed isegi Jumala nimel asju,
kuid koged, et selles on teatud peatükkivus,
manipulatsioon ja kontroll, mis pole Pühast Vaimust
Selle läbi tunned enda Vaimus, et see miski pole päris õige.
Võid seda kogeda näiteks, kui oled saanud ülistusse,
kuid see lõpetatakse järsult infoteadete edastamiseks.
See pole kurjus, kui taktitundetus Püha Vaimule.
Jumala Vaimu liikumist võib selgelt tunda.
Jumala sõnas ehk Piiblis on kindlad punktid,
et välja seletada, kas miski on Taevast.
Leiad selle Jaakobuse 3:17.
"Aga ülalt pärinev tarkus on esmalt puhas, siis rahumeelne,
leebe, kuulekas, tulvil halastust ja häid vilju, erapooletu, teeskluseta."
Selline on Taevast tulenev tarkus.
Olen seega rääkinud
tarkuse- ja tunnetusesõnadest ning vaimukeelte tõlgitsemist.
Neid kõiki saame oma mõistusesse.
Südamega tunnetame vaime.
Jumalaga osaduses olles saad usu.
See on uue lepingu kolmas tõotus.
Osaduses olles saad Jumala usu.
Jumal paneb sinu hinge usu.
Mainisin eelmine kord, et olin möödunud nädalal Peruus.
Kohtusin mahepõllunduse juhiga,
kelle ühingus oli 15 000 mahepõllutootjat.
Jumal oli andnud mulle usku päästa sadu tuhandeid lapsi
prügimägedelt Indias, Kolumbias ja teistes maailma paigus.
Lapsed elavad prügimägedel
ning nende aitamiseks pole vaja kaua mõelda.
Selleks tuleb nad prügimäelt peale võtta,
viia nad koju ja anda neile toitu, riideid ning haridust.
Mul on Mosambiigis sõber, kes aitab umbes 30 000 last.
Indias tegeleb sellega mees, kes on ka TV7 külastanud -
piiskop Jacob Marineni - ning aitab u 4400 last.
Mul on igatsus, et saaksime usklikena
kõik lapsed maailmas prügimägedelt ära toodud.
Jumal on pannud selle usu minu südamesse.
Kui rääkisin sellest Peruus mahepõllumeeste juhile..
Räägin sellest lühidalt.
Mahepõllunduse juht kinnitas, et tahab sellele kaasa aidata.
Nad ütlesid, et ühingu 15 000 mahepõllumeest
saaksid anda igal kuul 6 eurot, et aidata kasvõi üht last.
Kas pole võrratu!
Saadan neile täna lisainfot
ning nad aitavad mul jõuda 15 000 lapseni kuus.
Võrratu.
Kui saame Jumalalt tarkust, võib meil olla plaan selle tegemiseks.
Jumal näitas mulle, et peaksin kutsuma inimesi,
kellel on antud võim, vähemalt 20 eri linnast.
Kui palun neil mind lasteni jõudmiseks aidata,
võime saada toetust kümnete tuhandete laste aitamiseks.
Mainis, et Peruus saime toetust juba 15 000 lapsele
ning tulevikus isegi rohkem.
Jätkame.
Püha Vaimu annid
on ka tervenemised, imed ja prohveteeringud.
Usun, et ande nagu imed,
tervenemised ja prohveteeringud saame me teha,
kui tunnetame, mida Jumal tahab kellegi elus teha.
Pole vaja palju tunnetust, kui näed, et kellelgi puudub käsi.
Tead, et Jumal tahab teha ime ning anda talle uue käe.
Ära lase oma uskmatusel end takistada.
Selleasemel tee, mida Jeesuski ning kasuta Püha Vaimu abi.
Kasva selles enam ja enam.
Palveta, et võiksid näha, mida Jumal tahab nende elus teha.
Palveta Jeesuse nimel ning hämmastud, kui näed,
et Jumal teeb imesid, mida sa ei oleks eales uskunud.
See toimus igatahes minuga.
Mul on siiani palju õppida,
kuid olen näinud palju imesid, kui olen teinud lihtsa sammu.
Püsi ühenduses Jumalaga.
Jumala esindajatena -
see on teine tõotus -, kuna oleme Jumala rahvas
ning Tema on meie Jumal, võime palvetada Jeesuse nimel
ning näha eri tervenemisi ja imesid, samuti prohveteerida Tema nimel.
Peruus olles sain sellele riigile prohvetliku sõna.
Kogesin, et Jumal ütles mulle, et see on Tema tahe,
et sellest maast saaks mahepõllunduse riik.
Mahepõllutoodete ekspordiga saaksid nad korvata
nii kaevanduste kui kokaiinitarne poolt tekitatud kahju.
Ma ei räägi lähemalt, sest pean teemas püsima.
Milliseid Püha Vaimu ande on veel?
Usk, võõrad keeled ja vaimude eristamine.
Ütlesin ennist, et usun,
et selle läbi juhib Jumal meid me südames.
Samuti oleme kutsutud elama osaduses või üksmeeles Temaga.
Üksmeeles olles annab Ta meile oma usku.
Osaduses Temaga annab Ta meile vaimude eristamise anni.
Püsida Temas.
Vaimukeeled oli üks esimesi ande, mida sain usule tulles.
Isegi kui ma ei teadnud, mida täpselt palvetasin.
Mul läks mõni aeg enne kui õppisin keeli tõlgitsema.
Kui palvetasin Püha Vaimu abil vaimukeeltes,
aitas see mul kasvada suhtes Jumalaga.
See oli kõigest sissejuhatus,
kuid tahan sellest rääkida lähemalt järgmises saates.
Jumal tahab aidata meid elada suhtes Temaga.
Ta tahab, et oleksime Tema esindajad,
uuriksime, mis on Tema tahe ja palvetaksime Jeesuse nimel.
Kui olin eelmine nädal Peruus, kohtusin 2. päeval kellegagi.
Selle isiku isa oli 6 aastat olnud voodis
ega suutnud kellegagi rääkida ning nuttis ohjeldamatult.
Ta kaal oli tohutult alanenud.
Kui astusin ruumi,
sain koheselt tunnetuse, et tegemist on surmavaimuga.
Küsisin neilt luba sellega tegeleda ja seletasin neile.
Ma sõitlesin surmavaimu ja kutsusin Jumala ligiolul tulla.
Kogu toas olev atmosfäär muutus.
Alguses ei suutnud isegi mu tõlk seal olla,
sest õhkkond oli niivõrd rusuv.
Ta vaid köhis ning pidi lahkuma.
Pärast seda, kui olin käskinud surmavaimul sealt lahkuda,
sai ta tagasi tulla tõlkima.
Saime juhtida need inimesed suhtesse Jumalaga.
Patused, kes on andeks saanud
ja astuvad Jumalaga uue lepingu järgsesse suhtesse.
Kogu ruum täitus Jumala ligiolu ning auhiilgusega.
Mees avas oma silmad ning saime temaga kontakteeruda.
Hakkasin tema pärast palvetama nagu Püha Vaim mind juhtis.
Jumal tegi sel päeval selles majas midagi vapustavat.
Jumal tahab meid enda saadikutena kasutada.
Lõpetan uue lepingu ülekordamisega.
See on uus leping Jumalaga.
Jumal ütleb: "Annan sulle juhiseid sinu mõtetesse ja südamesse.
Panen sinusse oma toora.
Oled osa mu rahvast ning Mina olen sinu Jumal.
Mind võivad tunda nii väikesed kui suured.
Andestan kõik su patud ning otsustan seda mitte mäletada."
Jumal õnnistagu sind!
AVASTUSRETKED JUMALA SÕNAS
Taevas TV7 viib evangeeliumi tuhandetesse kodudesse
Soomes, Rootsis, Eestis ning üle kogu maailma.
Televisioon on hea tööriist, et aidata inimestel leida tee Jumalani.
Kui saade on sind puudutanud, tahame anda sulle võimaluse
teha meiega koostööd ja aidata meid selle tegemisel.
Selleks võid helistada 900 1777, millega annetate 7 eurot.
Julgustan teid seda tegema.
Usun TV7 töösse ning kutsun sindki kaasa lööma.
Igaühel meist on oma osa.
Jumal õnnistagu sind!
Tõlge: Mailis Mägi